ΚΑΝΟΝΙΣΜΟΣ (ΕΚ) αριθ. 1843/95 ΤΗΣ ΕΠΙΤΡΟΠΗΣ της 26ης Ιουλίου 1995 για τη θέσπιση των λεπτομερειών εφαρμογής των δασμολογικών ποσοστώσεων για το βόειο κρέας που προβλέπονται στις συμφωνίες ελεύθερων συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1275/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 1276/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λετονίας, αφετέρου (2), και ιδίως το άρθρο 1,

τον κανονισμό (ΕΚ) αριθ. 1277/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου (3), και ιδίως το άρθρο 1,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργάνωσης αγοράς στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΚ) αριθ. 424/95 (5), και ιδίως το άρθρο 9 παράγραφος 2,

Εκτιμώντας:

ότι οι συμφωνίες ελεύθερων συναλλαγών προβλέπουν ορισμένες ετήσιες δασμολογικές ποσοστώσεις προϊόντων με βάση το βόειο κρέας 7 ότι, για τις εισαγωγές, στο πλαίσιο των ποσοστώσεων αυτών, εφαρμόζεται μείωση 60 % των ποσοστών των δασμών που καθορίζονται στο κοινό τελωνειακό δασμολόγιο (ΚΤΔ) 7 ότι είναι αναγκαίο να θεσπιστούν οι λεπτομέρειες εφαρμογής των εν λόγω ποσοστώσεων, για το έτος 1995 7 ότι, λαμβανομένων υπόψη των διατάξεων των προαναφερθεισών συμφωνιών, οι οποίες εξασφαλίζουν την καταγωγή του προϊόντος, πρέπει παράλληλα να προβλεφθεί ότι η διαχείριση του εν λόγω καθεστώτος πραγματοποιείται με τη βοήθεια πιστοποιητικών εισαγωγής 7 ότι, για το σκοπό αυτό, πρέπει να προβλεφθούν ιδίως οι λεπτομέρειες υποβολής των αιτήσεων καθώς και τα στοιχεία που πρέπει να περιέχουν οι αιτήσεις και τα πιστοποιητικά, κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 για τις λεπτομέρειες της εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (6), όπως τροποποιήθηκε τελευταία από τον κανονισμό (ΕΚ) αριθ. 1199/95 (7) και τον κανονισμό (ΕΚ) αριθ. 1445/95 της Επιτροπής της 26ης Ιουνίου 1995 περί λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (8) 7 ότι πρέπει, εξάλλου, να προβλεφθεί η έκδοση των πιστοποιητικών μετά τη χρονική περίοδο που απαιτείται για την εξέτασή τους και με την εφαρμογή, ενδεχομένως, ενιαίου ποσοστού μείωσης 7 ότι, προκειμένου να διασφαλιστεί η αποτελεσματική διαχείριση των προβλεπόμενων καθεστώτων, πρέπει να προβλεφθεί ο καθορισμός εγγύησης που αφορά τα πιστοποιητικά εισαγωγής στο πλαίσιο των εν λόγω καθεστώτων σε 12 Ecu ανά 100 χιλιόγραμμα 7 ότι, δεδομένου ότι τα εν λόγω καθεστώτα εμπεριέχουν τον κίνδυνο της κερδοσκοπίας στον τομέα του βοείου κρέατος, πρέπει να καθοριστούν ακριβείς όροι για την πρόσβαση των εμπορευομένων στα εν λόγω καθεστώτα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για το 1995, μπορούν να εισαχθούν στο πλαίσιο των δασμολογικών ποσοστώσεων που προβλέπονται στις συμφωνίες ελεύθερων συναλλαγών μεταξύ της Κοινότητας, αφενός, και της Λιθουανίας, Λετονίας και Εσθονίας, αφετέρου, σύμφωνα με τις διατάξεις του παρόντος κανονισμού:

- 1 500 τόνοι βοείου κρέατος, νωπού, απλής ψύξεως ή κατεψυγμένου που υπάγεται στους κωδικούς ΣΟ 0201 και 0202, καταγωγής Λιθουανίας, Λετονίας και Εσθονίας,

- 150 τόνοι προϊόντων που υπάγονται στον κωδικό ΣΟ 1602 50 10, καταγωγής Λετονίας.

2. Τα ποσοστά των δασμών που καθορίζονται στο ΚΤΔ μειώνονται κατά 60 % για τις ποσότητες που αναφέρονται στην παράγραφο 1.

Άρθρο 2

1. Για να επωφεληθεί από τα καθεστώτα που διέπουν την εισαγωγή και αναφέρονται στο άρθρο 1:

α) o υποβάλλων αίτηση για πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, πρέπει να αποδείξει στις αρμόδιες αρχές του ενδιαφερόμενου κράτους μέλους ότι άσκησε κατά τη διάρκεια των τελευταίων δώδεκα μηνών εμπορική δραστηριότητα στον τομέα του εμπορίου βοείου κρέατος με χώρες που θεωρούνται για εκείνο τρίτες χώρες στις 31 Δεκεμβρίου 1994 και ότι είναι εγγεγραμμένος σε εθνικό μητρώο ΦΠΑ 7 β) η αίτηση πιστοποιητικού μπορεί να υποβληθεί μόνο στο κράτος μέλος στο οποίο είναι εγγεγραμμένος ο αιτών 7 γ) η αίτηση πιστοποιητικού πρέπει να αναφέρεται είτε στην ποσότητα που αναφέρεται στο άρθρο 1 παράγραφος 1 πρώτη περίπτωση, είτε στην ποσότητα που αναφέρεται στο άρθρο 1 παράγραφος 1 δεύτερη περίπτωση και πρέπει να αφορά ελάχιστη ποσότητα 15 τόνων κρέατος σε βάρος προϊόντων, χωρίς να υπερβαίνει τη διαθέσιμη ποσότητα 7 δ) η αίτηση πιστοποιητικού και το πιστοποιητικό περιλαμβάνουν, στη θέση 7, την ένδειξη της χώρας προέλευσης και, στη θέση 8, την ένδειξη της χώρας καταγωγής 7 το πιστοποιητικό συνεπάγεται την υποχρέωση να πραγματοποιηθεί η εισαγωγή:

- στην περίπτωση του άρθρου 1 παράγραφος 1 πρώτη περίπτωση, από μία από τις αναφερόμενες χώρες,

- στην περίπτωση του άρθρου 1 παράγραφος 1 δεύτερη περίπτωση, από την αναφερόμενη σε αυτό χώρα 7 ε) η αίτηση πιστοποιητικού και το πιστοποιητικό περιλαμβάνουν, στη θέση 20, μία τουλάχιστον από τις ακόλουθες ενδείξεις:

- Reglamento (CE) n° 1843/95,

- Forordning (EF) nr. 1843/95,

- Verordnung (EG) Nr. 1843/95,

- Κανονισμός (ΕΚ) αριθ. 1843/95,

- Regulation (EC) No 1843/95,

- Rθglement (CE) n° 1843/95,

- Regolamento (CE) n. 1843/95,

- Verordening (EG) nr. 1843/95,

- Regulamento (CE) nΊ 1843/95,

- Asetus (EY) N :o 1843/95,

- Fφrordning (EG) nr 1843/95.

2. Κατά παρέκκλιση του άρθρου 5 του κανονισμού (ΕΚ) αριθ. 1445/95, η αίτηση πιστοποιητικού και το πιστοποιητικό μπορεί να περιλαμβάνουν στη θέση 16 έναν ή περισσότερους κωδικούς ΣΟ που αποτελούν μέρος των κωδικών ΣΟ 0201 και 0202.

Άρθρο 3

1. Οι αιτήσεις πιστοποιητικών μπορούν να κατατεθούν μόνο από τις 27 Σεπτεμβρίου έως τις 4 Οκτωβρίου 1995.

2. Σε περίπτωση που ο ίδιος ο ενδιαφερόμενος υποβάλει περισσότερες από μία αιτήσεις όσον αφορά:

α) τα προϊόντα που αναφέρονται στο άρθρο 1 παράγραφος 1 πρώτη περίπτωση ή β) τα προϊόντα που αναφέρονται στο άρθρο 1 παράγραφος 1 δεύτερη περίπτωση,

δεν γίνεται δεκτή καμία από τις αιτήσεις του όσον αφορά τα εν λόγω προϊόντα.

3. Τα κράτη μέλη ανακοινώνουν στην Επιτροπή, το αργότερο μέχρι τις 18 Οκτωβρίου 1995, τις αιτήσεις που υποβλήθηκαν. Η ανακοίνωση αυτή περιλαμβάνει τον κατάλογο των αιτούντων ανά αιτούμενες ποσότητες, ανά σχετικό κωδικό ονοματολογίας και ανά χώρα καταγωγής των προϊόντων.

Όλες οι ανακοινώσεις, συμπεριλαμβανομένων και των ανακοινώσεων «μηδέν», πραγματοποιούνται με τέλεξ ή τέλεφαξ, και, στην περίπτωση κατάθεσης των αιτήσεων, χρησιμοποιείται το έντυπο που περιλαμβάνεται στο παράρτημα.

4. Η Επιτροπή αποφασίζει το συντομότερο δυνατό σχετικά με τα προϊόντα κάθε περιπτώσεως του άρθρου 1 παράγραφος 1, όσον αφορά τη συνέχεια που μπορεί να δοθεί στις αιτήσεις πιστοποιητικών. Εάν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτουμένων ποσοτήτων για τα προϊόντα κάθε περιπτώσεως του άρθρου 1 παράγραφος 1.

5. Τα πιστοποιητικά εκδίδονται το συντομότερο δυνατό με την επιφύλαξη της απόφασης αποδοχής των αιτήσεων από την Επιτροπή.

6. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.

Άρθρο 4

1. Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 3719/88 και (ΕΚ) αριθ. 1445/95.

2. Όσον αφορά τις ποσότητες που εισάγονται με τους όρους που καθορίζονται στο άρθρο 8 παράγραφος 4 του κανονισμού (ΕΟΚ) αριθ. 3719/88, εισπράττονται τα ποσοστά πλήρων δασμών που προβλέπονται στο ΚΤΔ για τις ποσότητες που υπερβαίνουν αυτές που αναφέρονται στο πιστοποιητικό εισαγωγής.

3. Κατά παρέκκλιση του άρθρου 9 παράγραφος 1 του κανονισμού (ΕΟΚ) αριθ. 3719/88, τα πιστοποιητικά εισαγωγής που εκδίδονται δυνάμει του παρόντος κανονισμού δεν μεταβιβάζονται.

4. Κατά παρέκκλιση των άρθρων 3 και 4 του κανονισμού (ΕΚ) αριθ. 1445/95, η σχετική με τα πιστοποιητικά εισαγωγής εγγύηση καθορίζεται σε 12 Ecu ανά 100 χιλιόγραμμα καθαρού βάρους προϊόντων και η ισχύς των πιστοποιητικών λήγει στις 31 Δεκεμβρίου 1995.

Άρθρο 5

Τα προϊόντα τίθενται σε ελεύθερη κυκλοφορία κατόπιν υποβολής πιστοποιητικού κυκλοφορίας EUR. 1, το οποίο χορηγείται από τη χώρα εξαγωγής σύμφωνα με τις διατάξεις του πρωτοκόλλου 3 που επισυνάπτεται στις συμφωνίες ελεύθερων συναλλαγών.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

Αριθ. τέλεφαξ: (32 2) 296 60 27 Εφαρμογή του κανονισμού (ΕΚ) αριθ. 1843/95 ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΔ VI/Δ.2 - ΤΟΜΕΑΣ ΒΟΕΙΟΥ ΚΡΕΑΤΟΣ ΑΙΤΗΣΗ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ ΜΕ ΜΕΙΩΜΕΝΟ ΔΑΣΜΟ ΚΤΔ Ημερομηνία: Περίοδος:

Κράτος μέλος: Χώρα καταγωγής Αύξων αριθμός Αιτών (όνομα και διεύθυνση) Ποσότητα (σε τόνους) Κωδικός ΣΟ Αιτούμενη συνολική ποσότητα Κράτος μέλος: τέλεφαξ:

τηλέφωνο:

>ΤΕΛΟΣ ΓΡΑΦΗΚΟΥ>